Uniuersis presentes... officialis Lingonensis salutem in Domino, noueritis quod in nostra presentia propter hoc personaliter constitutus uir uenerabilis magister Theobaldus de Dyuione, canonicus Lingonensis confitetur et recognoscit quod cum ipse pro remedio anime sue et antecessorum suorum et pro eo quod uiri religiosi abbas et conuentus Sancti Stephani Diuionensis permiserunt eidem ut asserit se celebraturos pro ipse et suis antecessoribus quolibet anno quamdiu uixerit in ipsorum monasterio quatuor missas de Sancto Spiritu... ...Tandem idem Theobaldus confessus est coram nobis quod pro sexdecim libris Turonnensium quas dicti religiosi tenentur ut asserit eidem reddere annis singulis quamdiu uixerit tantum et ipse tradit, quittat, concessit et resignat dictis religiosis predictum usum fructum et quicquid iuris et actionis habet et habere potest et debet in dicta quarta parte decime et pertinentiis eius. Debent autem sibi solui ut asserit ad uitam suam tantum dicte sexdecim libre infra Bordas Promittens idem Theobaldus contra premissa non uenire tacite uel expresse. Uolens.. ...Actum anno Domini millesimo ducentesimo octogesimo quinto, mense iulii.